Kui Mütofestile tulles olin bussil kohanud Draugi, kes muljetas oma Gruusia reisidest, siis tagasiteel nägin bussis Edvinit. Me polnud oma neli aastat näinud ja taaskohtumine oli väga rõõmustav. Kohtusime EKA graafikaosakonna sisseastumiskatsetel ja ei saanud kumbki sisse, aga see-eest avastasime, et klapime hästi ja Edvin rääkis mulle misasi on kartulipirukas ja miks viineripirukaid osta ei tasu. Tartus  sattusime aga eri ülikoolidesse ja seda enam oli tore avastada, et ka temast on saanud mängujuht! Ja mitte ainult, tal oli ka äsja ilmunud raamat! Kogumik novelle, lühijutte ja miniatuure. Väga äge. Sellega olen ma remondi süül küll alles kahjuks poole peal.